钦定古今图书集成/明伦汇编/氏族典/第289卷 > 《汉书》 > 《高祖本纪赞》
## 钦定古今图书集成/明伦汇编/氏族典/第289卷 > 《汉书》 > 《高祖本纪赞》

《春秋晋史》蔡墨有言：陶唐氏既衰，其后有刘累，学扰
龙事，孔甲范氏其后也。而大夫范宣子亦曰：祖自虞
以上为陶唐氏，在夏为御龙氏，在商为豕韦氏，在周
为唐杜氏。

〈注〉师古曰：“唐、杜，二国名也。殷末，豕韦氏徙国于唐，周成王灭唐，迁之于杜。唐，太原晋阳县也。”